शारजाह विमानक्षेत्र
शारजाह अन्तर्राष्ट्रीय विमानक्षेत्र (अरबी: مطار الشارقة الدولي‎) (आईएटीए: SHJ, आईसीएओ: OMSJ) शरजाह, संयुक्त अरब अमीरात में स्थित एक अन्तर्राष्ट्रीय विमानक्षेत्र है। यह 4,950 एकड़ (2,000 हे॰)के क्षेत्रफ़ल में विस्तृत है। शरजाह विमानक्षेत्र कार्गो टनेज के हिसाब से देखें तो २००९ की एयरपोर्ट्स काउन्सिल इन्टरनेशनल के आधिकारिक आंकड़ों के अनुसार मध्य पूर्व का दूसरा सबसे बड़ा एयरफ़्रीट केन्द्र है। भूमि सेवा कंपनी, शरजाह एविएशन सर्विसेज़ ने २००९ में 421,398 टन माल यातायात किया है जो प्रतिवर्ष के अनुसार 16.1% बढ़त पर था। यहाम का एक यात्री टर्मिनल 105,300 मी2 (1,133,000 वर्ग फुट) के क्षेत्रफ़ल में फैला हुआ है। शारजाह अन्तर्राष्ट्रीय विमानक्षेत्र निम्न-लागत वायुसेवा एयर अरबिया का गृह-आधार स्टेशन भी है। एयर अरबिया के मुख्यालय शारजाह फ़्रीट सेंटर, में विमानक्षेत्र की भूमि पर ही स्थित है। यह केन्द्र एक पुराना कार्गो टर्मिनल है। विमानक्षेत्र दुबई शहर के केन्द्र से 15 किलोमीटर (9.3 मील) दूर स्थित है, यह दूरी सामान्यतः ड्राइव करने पर १५ मिनट लेती है, किन्तु ट्रैफ़िक के चरम समय में ये २ घंटे तक ले लेती है।